ΣΥΜΦΩΝΙΑ υπό μορφή ανταλλαγής επιστολών για την παράταση της ενδιάμεσης συμφωνίας για το εμπόριο και τα εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Πολωνίας, αφετέρου

Α. Επιστολή της Κοινότητας

Αξιότιμε κύριε,

Η ευρωπαϊκή συμφωνία περί συνδέσεως μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Πολωνίας, αφετέρου, υπογράφηκε στις Βρυξέλλες στις 16 Δεκεμβρίου 1991.

Για την έναρξη ισχύος αυτής της ευρωπαϊκής συμφωνίας απαιτείται η έγκρισή της από τα συμβαλλόμενα μέρη σύμφωνα με τις ίδιες διαδικασίες τους.

Αναμένοντας την ολοκλήρωση των προαναφερθεισών διαδικασιών, τα μέρη υπέγραψαν στις 16 Δεκεμβρίου 1991 την ενδιάμεση συμφωνία μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Πολωνίας, αφετέρου, με την οποία καθορίζονται οι διατάξεις της ευρωπαϊκής συμφωνίας που αφορούν το εμπόριο και τα εμπορικά θέματα, προκειμένου να εξασφαλιστεί η ταχεία εφαρμογή αυτών των διατάξεων.

Η ενδιάμεση συμφωνία άρχισε να ισχύει την 1η Μαρτίου 1992. Σύμφωνα με το άρθρο 46, η ενδιάμεση συμφωνία εφαρμόζεται μέχρι την έναρξη ισχύος της ευρωπαϊκής συμφωνίας που υπεγράφη στις 16 Δεκεμβρίου 1991 και το αργότερο μέχρι τις 31 Δεκεμβρίου 1992.

Είναι δυνατόν να μην έχουν περατωθεί όλες οι διαδικασίες κύρωσης μέχρι τις 30 Νοεμβρίου 1992. Κατά συνέπεια, η έναρξη ισχύος της ευρωπαϊκής συμφωνίας δεν είναι εξασφαλισμένη.

Για να μην διαταραχθούν οι εμπορικές σχέσεις μεταξύ των μερών που καθορίστηκαν από την ενδιάμεση συμφωνία, τα μέρη αποφάσισαν να τροποποιήσουν το άρθρο 46 παράγραφος 1 της ενδιάμεσης συμφωνίας διαγράφοντας το σημείο που αναφέρει «και το αργότερο μέχρι τις 31 Δεκεμβρίου 1992».

Εννοείται ότι αυτή η παράταση αφορά και τις ανταλλαγές επιστολών και τις δηλώσεις που επισυνάπτονται στην τελική πράξη της ενδιάμεσης συμφωνίας.

Η παρούσα συμφωνία υπό μορφή ανταλλαγής επιστολών αρχίζει να ισχύει την πρώτη ημέρα μετά την παραλαβή της απαντήσεώς σας.

Θα σας παρακαλούσα να μου επιβεβαιώσετε ότι η κυβέρνησή σας συμφωνεί με το περιεχόμενο της παρούσας επιστολής.

Παρακαλώ δεχθείτε, Κύριε, τη διαβεβαίωση της υψίστης εκτιμήσεώς μας.

Για το Συμβούλιο και την Επιτροπή των Ευρωπαϊκών Κοινοτήτων >ΑΝΑΦΟΡΑ ΣΕ ΦΗΛΜ>

Β. Επιστολή της Δημοκρατίας της Πολωνίας

Αξιότιμε κύριε,

Έχω την τιμή να σας γνωρίσω τη λήψη σημερινής επιστολής σας η οποία έχει ως εξής:

«Η ευρωπαϊκή συμφωνία περί συνδέσεως μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Πολωνίας, αφετέρου, υπογράφηκε στις Βρυξέλλες στις 16 Δεκεμβρίου 1991.

Για την έναρξη ισχύος αυτής της ευρωπαϊκής συμφωνίας απαιτείται η έγκρισή της από τα συμβαλλόμενα μέρη σύμφωνα με τις ίδιες διαδικασίες τους.

Αναμένοντας την ολοκλήρωση των προαναφερθεισών διαδικασιών, τα μέρη υπέγραψαν στις 16 Δεκεμβρίου 1991 την ενδιάμεση συμφωνία μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Πολωνίας, αφετέρου, με την οποία καθορίζονται οι διατάξεις της ευρωπαϊκής συμφωνίας που αφορούν το εμπόριο και τα εμπορικά θέματα, προκειμένου να εξασφαλιστεί η ταχεία εφαρμογή αυτών των διατάξεων.

Η ενδιάμεση συμφωνία άρχισε να ισχύει την 1η Μαρτίου 1992. Σύμφωνα με το άρθρο 46, η ενδιάμεση συμφωνία εφαρμόζεται μέχρι την έναρξη ισχύος της ευρωπαϊκής συμφωνίας που υπεγράφη στις 16 Δεκεμβρίου 1991 και το αργότερο μέχρι τις 31 Δεκεμβρίου 1992.

Είναι δυνατόν να μην έχουν περατωθεί όλες οι διαδικασίες κύρωσης μέχρι τις 30 Νοεμβρίου 1992. Κατά συνέπεια, η έναρξη ισχύος της ευρωπαϊκής συμφωνίας δεν είναι εξασφαλισμένη.

Για να μην διαταρχθούν οι εμπορικές σχέσεις μεταξύ των μερών που καθορίστηκαν από την ενδιάμεση συμφωνία, τα μέρη αποφάσισαν να τροποποιήσουν το άρθρο 46 παράγραφος 1 της ενδιάμεσης συμφωνίας διαγράφοντας το σημείο που αναφέρει "και το αργότερο μέχρι τις 31 Δεκεμβρίου 1992".

Εννοείται ότι αυτή η παράταση αφορά και τις ανταλλαγές επιστολών και τις δηλώσεις που επισυνάπτονται στην τελική πράξη της ενδιάμεσης συμφωνίας.

Η παρούσα συμφωνία υπό μορφή ανταλλαγής επιστολών αρχίζει να ισχύει την πρώτη ημέρα μετά την παραλαβή της απαντήσεώς σας.

Θα σας παρακαλούσα να μου επιβεβαιώσετε ότι η κυβέρνησή σας συμφωνεί με το περιεχόμενο της παρούσας επιστολής.»

Έχω την τιμή να σας επιβεβαιώσω ότι η κυβέρνησή μου συμφωνεί με το περιεχόμενο της επιστολής σας.

Παρακαλώ δεχθείτε, Κύριοι, τη διαβεβαίωση της υψίστης εκτιμήσεώς μου.

Για την κυβέρνηση της Δημοκρατίας της Πολωνίας